
         Περιφερειακό Τμήμα Χαλκίδας
Χαλκίδα, 15 Οκτωβρίου 2026
ΔΕΛΤΙΟ ΤΥΠΟΥ

Υγειονομική κάλυψη της 1ης Συνάντησης Συγγραφέων και Εκδοτών από την Εύβοια από το Περιφερειακό Τμήμα Ε.Ε.Σ. Χαλκίδας

Το Περιφερειακό Τμήμα του Ελληνικού Ερυθρού Σταυρού Χαλκίδας, μέσω των Εθελοντών του Τομέα Υγείας και Κοινωνικής Πρόνοιας, παρείχε υγειονομική κάλυψη από τις 8 έως και τις 11 Οκτωβρίου 2026, στο πλαίσιο της διοργάνωσης της 1ης Συνάντησης Συγγραφέων και Εκδοτών από την Εύβοια.

Η εκδήλωση πραγματοποιήθηκε στο Δημοτικό Μέγαρο, στο πρώην Δημαρχείο Νέας Αρτάκης, έπειτα από πρόσκληση του φορέα ‘’Πανεπιστήμιο της Γης΄΄.
Οι Εθελοντές του Τομέα Υγείας και Κοινωνικής Πρόνοιας του Περιφερειακού Τμήματος Ε.Ε.Σ. Χαλκίδας βρίσκονταν στο χώρο της εκδήλωσης, συμβάλλοντας με την παρουσία και την προσφορά τους στην ασφαλή διεξαγωγή της διοργάνωσης και στην παροχή υγειονομικής υποστήριξης στους συμμετέχοντες και τους επισκέπτες.

Ο Ε.Ε.Σ. Χαλκίδας, με σταθερό προσανατολισμό στον άνθρωπο και την κοινωνική προσφορά, συνεχίζει να στηρίζει δράσεις πολιτισμού και κοινωνικής συμμετοχής, αναδεικνύοντας το σημαντικό ρόλο του εθελοντισμού στην τοπική κοινωνία.

Το Περιφερειακό Τμήμα Ε.Ε.Σ. Χαλκίδας ευχαριστεί θερμά τους Εθελοντές του για την πολύτιμη προσφορά τους και τη συνεχή ανταπόκρισή τους στις ανάγκες της κοινωνίας.  
